דיווח חדש מפי ארבעה מפתחים אומר שהאפשרות תשוחרר בקרוב למשתמשים.
אחת האפשרויות המבוקשות ביותר מאז צאתו של הפלייסטיישן 4 היא שינוי שם המשתמש, בדווח שהגיע מ-Kotaku מתוארים ארבעה מפתחים אנונימיים שמסבירים על האפשרות החדשה שתגיע בקרוב. שלושה מפתחים מאולפני פיתוח שונים השקיעו מאמצים בחודשים האחרונים כדי להכין את הקרקע במשחקים לאפשרות הזו. בינתיים, מפתח רביעי הראה צילום של מסמך פנימי בסוני שמראה את האפשרות "Edit Username".
Kotaku לא פירסמו את התמונה עצמה או האם האדם קשור לאחד האולפנים שנזכרים לעיל. בכל אופן, המקור הרביעי התייחס למדריך כיצד לשנות את שם המשתמש ב-PSN. תאריך שחרור לאפשרות הזו עדיין לא צויין, מן הסתם. וסוני לא הגיבו לדיווח של Kotaku.
בנוסף, ישנה הסכמה לגבי כך שהצגה של שמות משתמשים במשחקים ישנים יכולה להיות מטלה מאתגרת במיוחד, מכיוון שה-PSN ID משוייכים לשם המשתמש ולא למזהה אוניברסלי כלשהו.
מאז השקתו ב-2006 ה-PSN לא איפשר למשתמשים לשנות את שם המשתמש שבחרו לעצמם, והדרישה של המשתמשים לאפשרות הזו נשמעה כבר מאז. מנגד, שירות ה-Xbox Live של מיקרוסופט מאפשר שינוי של שם משתמש, כשהשינוי הראשון הוא בחינם וכל אחד לאחריו עולה כ-8$.
האפשרות הזו לא עולה לכותרות בפעם הראשונה, סוני ביצעה סקר בקרב המשתמשים כבר ב-2014 לגבי שינוי שם המשתמש. ולאחר שנה ב-2015, סוני תשאלה שוב את המשתמשים לגבי האפשרות. ואילו בשנה שעברה, שון ליידן יושב ראש אולפני סוני רמז שהאפשרות עשויה לגיע בדצמבר 2018.